Асанне патĕнче хăнара

4-6 çулхи ачасемпе ирттермелли уяв сценарийĕ

**Тĕллевсем:**

1. Ачасене çутçанталăкри пулăмсемпе паллаштарасси, пахча-çимĕçе туллин сăнласа пама хăнăхтарасси,
2. Чăвашла уççăн калаçма вĕрентесси, тĕссене тепĕр хут çирĕплетесси
3. Ачасен хушшинчи туслăха çирĕплетесси.

**Малтанхи ĕç:** кĕркуннен пулăмĕсене урамра сăнани, ÿкерчĕксем, кĕнекесем пăхни, сăвăсем вулани.

**Усǎ курмалли хатĕрсем**: пахча-çимĕçпе тултарнă карççинкка, лармалли пукансем, «Автобус» юрă кĕвви.

**Мелсемпе, меслетсем:** воспитатель сăмахĕ, ыйту-хурав, шырав, калаçу, халăх ăслăлăхĕпе ĕçлесси, харпăр – хăй шухăшне пĕтĕмлетсе калани, воспитательпе пĕрле пĕтĕмлетÿ туни.

**Умĕнхи калаçу:**

(Воспитатель ачасемпе вылять).

Воспитатель: Ачасем, çак ÿкерчкре çулталăкăн хăш вăхăтне сăнласа панă-ши, калăр-ха?

Ачасем: Кĕркуннене.

Воспитатель: Тĕрĕс. Кĕркуннехи мĕнле пулăмсене пĕлетĕр-ха эсир?

Ачасем: (Сивĕ, кайăксем кăнтăра вĕçсе каяççĕ, çынсем ăшă тăхăнаççĕ, çумăр çăвать…)

Воспитатель: Тĕрĕс, маттур ачасем. Тата кун тăршшĕ кĕскелет, çĕр вăрăмланать.

**Уяв юхăмĕ:**

Асанне (воспитатель асанне тумĕпе) Ырă кун, ачасем!

Ачасем: Ырă кун, асанне!

Асанне: Айтăр-ха паллашар.

Паллашу.

- Эсĕ мĕн ятлă?   
  
- Эпĕ Аня ятлă.   
  
(Кашниех хăйĕн ятне калать).

Асанне: Ачасем, эпĕ сире хăнана чĕнетĕп. Сирĕн каяс килет-и? Мĕнпе кайăпăр-ши? Айтăр-ха автобуспа каяр.

Ачасем пукансем çине лараççĕ (автобуспа кайнă пек). «Автобус» юрă кĕвви янăрать. Ачасем асаннепе юрă юрлаççĕ.

Юрă «Автобус»

Тÿрĕ тикĕс çулпала

Пĕр автобус вĕçтерет,

Хăйне ирĕк çул пама

Вăл таçтанах систерет.

Ту-ту-ту,ту-ту-ту

Таптанатăн вĕт, асту!

Асанне:  Акă эпир çитрĕмĕр те. Акă манăн пахча. Пăхăр-ха мĕн чухлĕ пахча-çимĕç çитĕннĕ манăн кунта. Пахча-çимĕç ячĕсене пĕлетĕр-и эсир?

Асанне: Эпă карççинккана пахча-çимĕçе пуçтарнăччĕ. Айтăр пÿрте кĕрер. ( пÿрте кĕреççĕ. Сĕтел çинче пахча-çимĕç тултарнă карççинкка). Ачасем вырнаçса ларăр. Ачасем ку мĕн? Пĕлетĕр-и? (карççинккари пахча-çимĕçе кăтартать )

Ачасем: Ку купăста.

Асанне: Купăста пысăк е пĕчĕк? (Купăста пысăк)

Асанне: Ку тата мĕн-ши? (Ку сухан). Сухан мĕн тĕслĕ? (Сухан сарă тĕслĕ).

Асанне: Ку вара мĕн? (Ку кишěр). Кишěр мĕн тĕслĕ-ши? (Кишěр хěрлě тĕслĕ).

Асанне: Ку мĕн? (Ку хăяр). Хăяр пысăк е пĕчĕк? (Хăяр пĕчĕк).

Асанне: Маттур ачасем!

Асанне: Ачасем, ывăнтăр пулě. Айтăр-ха вăйă выляр.

Вăйă **«**Эпě пуçлатăп, эсир пěтерěр»

Ан-ан-ан, ку ……….. сухан

Та-та-та, ку ……… Купăста

Ĕр-ĕр-ĕр, ку ….. кишěр

Яр-яр-яр, ку ……… хăяр.

Асанне: Маттур ачасем! Халĕ вара пăртак хускалану тăвар-ха.

Хĕрачасем — тăрăр!

Арçыначасем — тăрăр!

Ачасем, ларăр!

Асанне: Манăн пахчара кăçал çěрулми питě тухăçлă пулчě. Пăхăр-ха - ку çěр улми.

Пěчченшерěн калаççě:

-Серёжа, ку мĕн? (Ку çěр улми).

Пурте пěрле калаççě: (Ку çěр улми).

-Ваня, çěр улми пысăк е пĕчĕк? (çěр улми пысăк).

-Оля, çěр улми пысăк е пĕчĕк? (çěр улми пĕчĕк)

Асанне: Ачасем ку вара кăшман

Пěчченшерěн калаççě:

-Таня, ку мĕн? (Ку кăшман)

Пурте пěрле калаççě:

(Ку кăшман).

-Вова, кăшман мĕн тĕслĕ? (кăшман хěрлě тĕслĕ)

-Сергей, кăшман пысăк е пĕчĕк? (кăшман пысăк )

**Асанне:** канса илер-ха,тěрлě- тěрлě хусканусем тăвар

Кайăк евĕр çунатланар

Вутă çурнă пек хуçланар,

Ларăр, тăрăр, утăр, сикěр!

Пěрре, иккě, виççě, тăваттă! (алă çупаççĕ).

ăн-ăн-ăн-çăвăн

ăн-ăн-ăн-шăлăн

**Асанне:** Маттур ачасем! Айтăр-ха тепěр вăйă выляр.

**Вăйă «Пěрререн нумай тăвар»**

Сухан - Сухансем

Купăста -купăстасем

Кишěр- кишěрсем

Хăяр - хăярсем

Кăшман – кăшмансем

Çěр улми - çěр улмисем

**Асанне:** Маттур ачасем! Халě тепěр вăйă выляр.

**Вăйă « Пахча-çимĕç пухмалла»** (пукан çинче купăста, кишěр, сухан, кăшман, хăяр, çěр улми выртать. Ачасем черетпе пахча-çимĕçе пěрерěн пуçтараççě)

Асанне: Ачасем, мана питĕ хăвăрт винегрет валли мĕнле- мĕнле пахча-çимĕç кирлине пухса парăр-ха, тархасшăн. (купăста, кишěр, сухан, кăшман, хăяр, çěр улми)

Асанне: Маттур ачасем! Айтăр-ха тěрěслесе пăхар – пăсăлман-ши пахча-çимĕçĕ.

**Вăйă: «Тутлă - и? – тутлă мар - и? - тутанса пăх».**

-Алина, кишěр тутлă - и? – тутлă мар - и? (кишěр тутлă)

-Вова, кăшман тутлă - и? – тутлă мар – и? (кăшман тутлă)

-Сережа, купăста тутлă - и? – тутлă мар – и (купăста тутлă)

-Ваня, çěр улми тутлă - и? – тутлă мар – и (çěр улми тутлă)

Асанне: Маттур ачасем! Халě вара тупмалли юмахсен тупсăмĕсене тупăр-ха.

-Чипер пике тĕттĕм çĕрте ларать, çивĕтĕ вара тулта. (кишĕр)

-Чÿречесĕр, алăксăр – пÿрт тулли çын пурăнать. (хăяр)

-Пĕчĕкçеççĕ кинĕм пур, пин хут кĕпе тăхăнать (купăста)

-Асатте çĕр тум тăхăннă, кам ăна хывать, çав макăрать. (сухан)

Пĕр пÿртре пин çын пурăнать, кĕме-тухма шăтăк çук (хăяр)

-Чавăп, чавăп, кĕмĕл тупăп(çĕр улми)

-Хутлă-хутлă хучала, хучала та мучала,

Шурă пир кĕпипе

Хура сăран аттипе (купăста)

-Пĕр майра пин хут пăхса макăртать (сухан).

-Хĕрлĕ çаврашка – уçă мар,

Хÿри пур та – шăши мар. (Хĕрлĕ кăшман)

**Асанне:** Ывăнмарăр-и-ха? «Асамлă хутаç» вăйă выляр-ха.

**Вăйă**: **«Асамлă хутаç»** (кашниех пĕр-пĕрин хыççăн пĕрер пахча-çимĕç туртса кăларать, ятне калать) Маттур ачасем! Халĕ вара пахча-çимĕç лартмалла выляр.

**Вăйă: « Пахча-çимĕç ларт» (**ачасем тăварлă чустаранкăлпасси евĕр татăк йăвалаççĕ ку кишĕр йăранĕ пулать, ун çине кишĕр вăрри чиксе лартаççĕ)

Маттур ачасем! Эпĕ сире валли кучченеç хатĕрлерĕм. (Пĕр карçинкке пахча-çимĕç парать)

Асанне: Тавтапуç,  ачасем, хăнана килсе курнăшăн! Татах килĕр.

Ачасем : Тавтапуç, асанне, кучченеçшěн!

Асанне: Халĕ эпĕ сире ăсатса ярам.

«Автобус» юрă кĕвви янăрать. Ачасем юрă юрлаççĕ.

Юрă «Автобус»

Тÿрĕ тикĕс çулпала

Пĕр автобус вĕçтерет,

Хăйне ирĕк çул пама

Вăл таçтанах систерет.

Ту-ту-ту,ту-ту-ту

Таптанатăн вĕт, асту!

(Воспитатель ачасене кĕтсе илет).

Асанне: Сывă пулăр ачасем!

Ачасем: Сывă пул асанне! (сывпуллашаççĕ) (Кĕçĕн воспитатель ачасемпе пĕрле).

**Пĕтĕмлетÿ:**

Воспитатель: Ачасем, эсир ăçта пултăр? (Асанне патĕнче хăнара) . Хăнара килĕшрĕ-и сире? ( Питĕ килĕшрĕ). Мĕнпе килĕшрĕ? (ачасен пĕтĕмлетĕвĕ)

**Усă курнă кĕнекесем:**

1. Л.Б.Соловей Программа по социально-коммуникативному развитию детей дошкольного возраста с учетом регионального компонента «Традиции Чувашского края», Ч.,2015

2. Г.И.Воронцов «Ача –пăча вăййисем», Ш., 1992

3. З.Н.Портнова «Ача-пăча вăййисем», Ш, 2016

4. Хрестомати Çăлкуç Родник, Ч, 2006